Hispaania omlett

Hispaania tortilja (hispaania keeles tortilla de patatas või tortilla española) ehk Hispaania omlett on traditsiooniline munast ja kartulist valmistatud hispaania toit, mida süüakse kuumalt või jahtunult ning pakutakse tihti ka suupistena.

Rooga valmistatakse kas sibulaga või ilma. Sibula lisamine tekitab sibulapooldajate (hisp. k. concebollista) ja sibulavastaste (hisp. k. sincebollista) vahel vastasseisu, sest sibulata varianti peetakse sageli autentsemaks. Restoranidelt oodatakse, et sibula olemasolu või puudumine oleks menüüs välja toodud ning poodides müüakse tihti mõlemat varianti.

 Kõige tavalisem hispaania omleti retsept 
 Kartulid, eelistatavalt tärkliserikkast sordist, lõigatakse õhukesteks viiludeks või väikesteks kuubikuteks.
 Seejärel maitsestatakse need ja hautatakse taimeõlis, traditsiooniliselt oliiviõlis, ning lisatakse soovi korral viilutatud sibulat. 
 Jätkub segamine mõõdukal temperatuuril, kuni koostisosad on pehmed, kuid mitte pruunistunud.
 Segu kurnatakse ja segatakse lahtiklopitud munadega.
 Seejärel kallatakse segu tagasi pannile ja algab aeglaselt praadimine.  A typical recipe
 Kui omlett on ühelt poolt küpsenud, pööratakse omlett ümber. Selleks kasutatakse enamasti panni peale asetatud taldrikut, et panni saaks lihtsa vaevaga ümber pöörata. 

 Etümoloogia 
pisi| Vedel Betanzose tortilja, mis pärineb Galiciast. Tavaliselt valmistatakse see sibulata ja selle õnnestumine sõltub suuresti kartuli hoolikast keetmisest. |369x369pxSõna tortilla on sõna torta deminutiiv ja tähendab hispaania keeles koogikest.   

Hispaania omlett on Hispaanias laialdaselt saadaval, ent seda valmistatakse ka teistes hispaania keelt kõnelevates riikides. Euroopas ja mõnedes Ladina-Ameerika riikides tähendab tortilla de patatas või tortilla de papas kartuliomletti.   Selleks, et eristada Hispaania tortiljat ehk kartuliomletti Mehhikos ja Kesk-Ameerikas populaarsest õhukesest nisust või maisist valmistatud tortiljast, hakatigi kasutama nimetust tortilla española ehk Hispaania tortilja. 

 Tortilla päev 
Tortilja päev (Día de la Tortilla) on populaarne pidustus, mida tähistatakse paljudes Lõuna- ja Lääne-Hispaania linnades. Selle kuupäev võib linnades erineda, kuid tavaliselt langeb see kokku paastueelse neljapäevaga. Linnaelanikud lähevad tavaliselt maale, kus nad veedavad päeva pereliikmete ja sõprade keskel, söövad Hispaania omletti ja muid toite ning mängivad seltskonnamänge. 

 Viited 

Kategooria:Hispaania köök
Kategooria:Toit